PATVIRTINTA

Kauno miesto savivaldybės

administracijos direktoriaus

2020 m. rugpjūčio 11 d.

įsakymu Nr. A-2685

**KVIETIMAS TEIKTI PARAIŠKAS ORGANIZUOTI 2020 METŲ**

**KAUNO MIESTO SAVIVALDYBĖS VAIKŲ RUDENS STOVYKLAS IR KITAS NEFORMALIOJO VAIKŲ ŠVIETIMO VEIKLAS**

|  |  |  |
| --- | --- | --- |
| **Eil. Nr.** | **Sąlygos** | **Aprašymas** |
| 1. | Tinkamos veiklos | * 1. Vaikų rudens stovyklos (toliau – Stovyklos), kurios organizuojamos moksleivių rudens atostogų metu, vykdomos kartu su maitinimo ir (arba) apgyvendinimo paslaugomis. Vaikų rudens stovyklos (pamainos) trukmė nurodyta Kvietimo teikti paraiškas 4.4 papunktyje (ne trumpiau nei 5 darbo dienos). Vaikų rudens stovyklos gali būti dieninės (veiklų trukmė per dieną ne trumpesnė nei 8 val.) ir (ar) su nakvyne (veiklų trukmė per dieną ne trumpesnė nei 8 val.) (toliau – stovyklos).
	2. Kitos neformaliojo vaikų švietimo veiklos (toliau – NVŠ veiklos), gali būti vykdomos kartu su maitinimo paslaugomis. NVŠ veiklos gali būti organizuojamos po pamokų (veiklų trukmė per dieną ne trumpesnė nei 2 val.), atostogų metu (veiklų trukmė per dieną ne trumpesnė nei 4 val.) ir (arba) savaitgaliais. Savaitgalių metu vykdomi užsiėmimai gali būti trumpalaikiai (veiklų trukmę ne trumpesnė nei 4 val.), visos dienos (veiklų trukmė per dieną ne trumpesnė nei 8 val.), ir (ar) dviejų dienų su nakvyne (veiklų trukmė per dieną ne trumpesnė nei 8 val.).

Pirmumas teikiamas rudens stovykloms ir kitoms neformaliojo vaikų švietimo veikloms, integruojančioms mokinius, turinčius didelius ir labai didelius specialiuosius ugdymosi poreikius dėl negalios, vaikus, turinčius negalią, vaikus, gaunančius socialinę paramą, taip pat švietimo teikėjams, kurių savininko teises ir pareigas įgyvendina ne savivaldybė ar valstybė.1.3. Tinkamos 1.2 papunktyje nurodytos veiklos gali būti skirtos vaikų laisvalaikio užimtumui, kompetencijų ugdymui, tam tikrai ilgalaikei problemai spręsti. |
| 2. | Projekto veiklų vykdymo vieta | Veiklų vykdymo vieta – Lietuvos Respublikos teritorija. |
| 3. | Tikslinė grupė  | 3.1. Vaikai, besimokantys pagal pradinio, pagrindinio ir vidurinio ugdymo programas (1–11 klasių Kauno miesto bendrojo ugdymo mokyklų mokiniai). 3.2. Vaikai, esantys jautresnėje socialinėje situacijoje: 3.2.1. vaikai (6–18 metų amžiaus) iš socialinę riziką patiriančių šeimų, vaikai, kuriems nustatyta minimali priežiūra, vaikai, kuriems buvo nustatyta vidutinė priežiūra, vaikai, kuriems nustatyta laikinoji ir (ar) nuolatinė globa;3.2.2. vaikai iš šeimų, kurios gauna socialinę paramą pagal Lietuvos Respublikos socialinės paramos mokiniams įstatymą, daugiavaikių šeimų, kuriomis bus laikomos šeimos, auginančios (globojančios, besirūpinančios) tris ir daugiau vaikų ir (arba) minimalias pajamas gaunančių šeimų vaikai (pagal Lietuvos Respublikos išmokų vaikams įstatymą);3.2.3. vaikai, turintys specialiųjų ugdymosi poreikių (ypač dėl negalios);3.2.4. vaikai, turintys negalią, ir jaunuoliai, turintys negalią, iki 21 metų;3.2.5. vaikai, esantys sunkioje situacijoje, pagal ugdymo įstaigos vaiko gerovės komisijos rekomendaciją.3.3. Stovyklose numatytos tikslinės grupės atranka turės būti vykdoma viešai, iš anksto suderinus su Kauno miesto savivaldybės administracijos Švietimo skyriumi, elektroniniu būdu adresu [www.kaunas.lt](http://www.kaunas.lt). NVŠ veiklose numatytos tikslinės grupės atranką pareiškėjas vykdo individualiai.  |
| 4. | Finansavimo intensyvumas | 4.1. Projektui įgyvendinti iš Lietuvos Respublikos švietimo, mokslo ir sporto ministerijos (toliau – Ministerija) asignavimų gali būti skiriama iki 100 proc. lėšų tinkamoms finansuoti projekto išlaidoms padengti. 4.2. Maksimalus vieno vaiko išlaikymo Stovykloje dienos įkainis – ne daugiau kaip 25 Eur (edukacinių ir kitų veiklų vykdytojų darbo užmokestis, maitinimo, transporto išlaidos, išlaidos, tiesiogiai susijusios su projekto veiklomis (edukacinių veiklų išlaidos, kanceliarinės, higienos ir kt. prekės)), rudens stovykloje su nakvyne – ne daugiau kaip 35 Eur (edukacinių ir kitų veiklų vykdytojų darbo užmokestis, maitinimo, transporto, apgyvendinimo išlaidos, išlaidos, tiesiogiai susijusios su projekto veiklomis (edukacinių veiklų išlaidos, kanceliarinės, higienos ir kt. prekės)). Jeigu reikia, 3.2 papunktyje nurodytoms tikslinėms grupėms turi būti užtikrintos socialinės priežiūros paslaugos.4.3. Organizuojamos Stovyklos ir NVŠ veiklos turi būti nemokamos visoms 3 punkte nurodytoms tikslinėms grupėms. 4.4. Stovyklos turi vykti 2020 m. spalio 26 d.-30 d. NVŠ veiklos gali vykti 2020 m. rugsėjo mėn. – gruodžio mėn. 10 d.4.5. Vėliausia projekto įgyvendinimo pabaigos data – 2020 m. gruodžio 10 d. |
| 5. | Reikalavimai stovykloms ir NVŠ veikloms  | Stovyklos ir NVŠ veiklos gali būti finansuojamos, jeigu atitinka šiuos vertinimo kriterijus: 5.1. skirtos mokiniams, besimokantiems pagal pradinio, pagrindinio ir vidurinio ugdymo programas;5.2. užtikrinama dalyvių sveikata ir saugumas, atsižvelgiant į Lietuvos Respublikos sveikatos apsaugos ministro – valstybės lygio ekstremaliosios situacijos operacijų vadovo 2020 m. birželio 16 d. sprendimą Nr. V-1475 „Dėl neformaliojo vaikų švietimo organizavimo būtinų sąlygų“ ir Sveikatos apsaugos ministerijos 2020 m. gegužės 18 d. rekomendacijas „Dėl vaikų poilsio stovyklų edukacinių programų organizavimo karantino metu“;5.3. neformaliojo vaikų švietimo veiklas vykdo asmenys, turintys teisę dirbti mokytoju pagal Lietuvos Respublikos švietimo įstatymo 48 straipsnį. |
| 6. | Reikalavimai pareiškėjui | 6.1. Projektų paraiškas gali teikti Lietuvos Respublikos įstatymų nustatyta tvarka įregistruoti pelno nesiekiantys juridiniai asmenys (nevyriausybinės organizacijos, asociacijos, viešosios įstaigos, labdaros ir paramos fondai, dienos centrai, jaunimo ar su jaunimu dirbančios organizacijos ir kt., biudžetinės įstaigos), fiziniai asmenys ir verslo subjektai, turintys teisę vykdyti neformaliojo švietimo veiklas.6.2. Pareiškėjas teisės aktų nustatyta tvarka iki paraiškos pateikimo dienos turi būti tinkamai atsiskaitęs už skirtų Kauno miesto savivaldybės biudžeto lėšų (jeigu buvo skirta) panaudojimą.6.3. Finansavimas pareiškėjui negali būti skiriamas, jeigu: 6.3.1. pareiškėjas yra bankrutavęs, bankrutuojantis, likviduojamas ar laikinai sustabdęs veiklą;6.3.2. pareiškėjas paraiškoje arba jos prieduose pateikė klaidinančią informaciją;6.3.3. yra įsiteisėjęs teismo sprendimas dėl pareiškėjo kitos sutarties dėl paramos skyrimo iš Europos Sąjungos, Europos ekonominei erdvei priklausančių Europos laisvosios prekybos asociacijos valstybių arba Lietuvos Respublikos biudžeto lėšų pažeidimo;6.3.4. pareiškėjas bandė gauti konfidencialios informacijos arba daryti įtaką Kauno miesto savivaldybės atstovams, vertintojams, darbo grupės nariams ar Kauno miesto savivaldybės darbuotojams paraiškų vertinimo ir atrankos procesų metu.6.4. Pareiškėjas paraišką gali teikti individualiai arba su projekto partneriu (-iais), kuris (-ie) turi būti nurodyti paraiškoje. 6.5. Projekto partneriu (-iais) laikomi pelno nesiekiantys juridiniai asmenys (nevyriausybinės organizacijos, asociacijos, viešosios įstaigos, biudžetinės įstaigos ir kt.).6.6. Jeigu paraiška teikiama kartu su projekto partneriu (-iais), pareiškėjas turi būti sudaręs su projekto partneriu (-iais) bendradarbiavimo (partnerystės) sutartį. 6.7. Projekto partnerių skaičius nėra ribojamas, tačiau pareiškėjas, kviesdamas projekto partnerius veikti kartu, privalo įvertinti projekto partnerio būtinumą ir su tuo susijusius valdymo sunkumus.6.8. Pareiškėjo ir partnerio (-ių) patiriamoms projekto įgyvendinimo išlaidoms taikomi tokie patys tinkamumo finansuoti reikalavimai.6.9. Už projekto įgyvendinimą atsakingas pareiškėjas. |
| 7. | Paraiškos rengimo ir pateikimo tvarka ir terminai | 7.1. Siekdamas gauti finansavimą, pareiškėjas turi užpildyti ir pateikti šiuos dokumentus:7.1.1. neformaliojo švietimo veiklų finansavimo paraišką, parengtą pagal Kauno miesto savivaldybės tarybos 2020 m. birželio 23 d. sprendimu Nr. T-270 „Dėl Kauno miesto savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo“ patvirtintą formą. Pareiškėjas turi užpildyti kiekvieną paraiškos dalį. Pareiškėjas atsako už paraiškoje nurodytų duomenų teisingumą; 7.1.2. Projekto įgyvendinimo sąmatą, parengtą pagal Kauno miesto savivaldybės tarybos 2020 m. birželio 23 d. sprendimu Nr. T-270 „Dėl Kauno miesto savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo“ patvirtintą formą;7.1.3. kitus dokumentus:7.1.3.1. galiojančių įstatų, registruotų Lietuvos Respublikos juridinių asmenų registre, kopiją ir Lietuvos Respublikos juridinių asmenų registro pagrindinių duomenų išrašo kopiją arba Lietuvos Respublikos juridinių asmenų registro išplėstinio išrašo kopiją. Pareiškėjas atsako už šiuose dokumentuose pateiktos informacijos teisingumą;7.1.3.2. dokumentą, patvirtinantį asmens teisę veikti pareiškėjo vardu, jei pareiškėjui atstovauja ne jo vadovas;7.1.3.3. stovyklos ir (ar) kitų NVŠ veiklų detalią kiekvienos dienos programą;7.1.3.4. asmenų, užtikrinančių 3.2 papunktyje nurodytai tikslinei grupei teikiamas socialinės priežiūros paslaugas, gyvenimo aprašymus (CV), jeigu tokių asmenų yra;7.1.3.5. neformaliojo vaikų švietimo veiklas vykdančio (-ių) asmens (-ų), turinčio (-ių) teisę dirbti mokytoju pagal Lietuvos Respublikos švietimo įstatymo 48 straipsnį, gyvenimo aprašymus (CV);7.1.3.6. kitą informaciją, pagrindžiančią finansavimo reikalingumą ar papildančią projekto aprašymą.7.2. Paraiška kartu su 7.1 papunktyje nurodytais dokumentais iki kvietimo teikti paraiškas skelbime nurodyto termino pabaigos (7.3 papunktis) teikiama raštu. Raštu teikiama paraiška, projekto įgyvendinimo sąmata ir projekto įgyvendinimo sąmatos elektroninė versija („Excel“ formatu), įrašyta elektroninėje laikmenoje, siunčiami paštu arba pristatomi į vietą adresu: Kauno miesto savivaldybės administracijos Klientų aptarnavimo skyriaus Asmenų aptarnavimo poskyris, Laisvės al. 96 (5 darbo vieta), užklijuotame voke (pakete), ant kurio turi būti užrašas „Paraiška organizuoti 2020 metų Kauno miesto savivaldybės vaikų vasaros stovyklas ir kitas neformaliojo vaikų švietimo veiklas“, projekto pavadinimas, pareiškėjo pavadinimas ir adresas. Paraiška ir jos priedai turi būti užpildyti kompiuteriu, lietuvių kalba, atspausdinti, pasirašyti ir kartu su pridedamais dokumentais susegti į lengvai išardomus segtuvus. Paraiškos dokumentai negali būti įrišti spiraliniu ar terminiu būdu, įkišti į įmautes. Visi paraiškos ir pridedamų dokumentų (jeigu dokumentai pateikiami užsienio kalba, jie turi būti išversti į lietuvių kalbą) lapai turi būti sunumeruoti eilės tvarka. Ranka užpildytos paraiškos nepriimamos.7.3. Galutinis paraiškos pateikimo terminas – 2020 m. rugpjūčio 24 d. Jei paraiška siunčiama paštu, pateikimo data laikoma įteikimo paštui (pašto antspaudo) data. Jei paraiška pristatoma į Kauno miesto savivaldybę, galutinis terminas yra 2020 m. rugpjūčio 24 d. 17 val. 7.4. Gautos paraiškos yra registruojamos. Po nustatyto termino, taip pat paraiškos, neatitinkančios 7.2–7.3 papunkčiuose nustatytų sąlygų, nenagrinėjamos.7.5. Tas pats pareiškėjas gali teikti tik vieną paraišką.7.6. Pasibaigus paraiškų pateikimo terminui, negalima pareiškėjo iniciatyva paraiškos taisyti, tikslinti, pildyti ar pateikti papildomus dokumentus. |
| 8. | Tinkamosfinansuoti išlaidos | 8.1. Tinkamomis finansuoti išlaidomis gali būti pripažįstamos tik tos išlaidos, kurios yra:8.1.1. tiesiogiai susijusios su projekto, kuriam skiriamas finansavimas, įgyvendinimu;8.1.2. būtinos projektui įgyvendinti ir atitinkančios skaidraus finansų valdymo, sąnaudų efektyvumo principus;8.1.3. suplanuotos efektyviai ir pagrįstai (atitinkančios realias rinkos kainas, naudojamos tik siekiant projekto tikslų);8.1.4. faktiškai patirtos nuo projekto finansavimo sutarties pasirašymo pradžios iki sutartyje numatytos projekto įgyvendinimo pabaigos datos, nustatomos ir patikrinamos, taip pat pagrįstos jas įrodančiais Lietuvos Respublikos teisės aktų reikalavimus atitinkančiais apskaitos dokumentais.8.2. Tinkamos finansuoti projekto išlaidos turi sudaryti iki 100 proc. visų prašomų Lietuvos Respublikos švietimo, mokslo ir sporto ministerijos finansuoti tinkamų išlaidų. Lėšos gali būti naudojamos šioms išlaidoms finansuoti ir kompensuoti:8.2.1. fizinių asmenų, dalyvaujančių įgyvendinant stovyklų ir NVŠ veiklas, darbo užmokesčiui ir su juo susijusiems privalomais mokėti mokesčiams;8.2.2. mokinių dalyvavimo vaikų rudens stovyklose ir NVŠ veiklose išlaidoms finansuoti; 8.2.3. maitinimo (maitinimo dažnumas per dieną priklauso nuo užsiėmimų trukmės (jeigu užsiėmimai vykdomi ilgiau nei 4 val., turi būti užtikrintas maitinimas, jeigu užsiėmimuose dalyvauja vaikai, išvardinti 3.2 papunktyje, vaikai gali būti maitinami ir dažniau, pagrindžiant poreikį paraiškoje)), nakvynės išlaidoms;8.2.4. transporto išlaidoms, kurui;8.2.5. patalpų, tiesiogiai naudojamų stovykloms ir NVŠ veikloms vykdyti, nuomos ir komunalinėms, aplinkos ir kitoms išlaidoms veiklų įgyvendinimo laikotarpiu;8.2.6. išlaidoms, kurios reikalingos stovykloms ir NVŠ veikloms vykdyti, prekėms ir paslaugoms įsigyti ar nuomoti. |
| 9. | Netinkamos finansuoti išlaidos | Lėšos negali būti naudojamos:9.1. rekonstrukcijos, remonto, statybos išlaidoms padengti ir ilgalaikiam turtui įsigyti;9.2. įsiskolinimams padengti;9.3. išlaidoms, susijusioms su išperkamosios nuomos (lizingo) sutartimis;9.4. išlaidoms, skirtoms savivaldybės ir (arba) valstybės finansuojamų neformaliojo vaikų švietimo programoms, įskaitant ir formalųjį švietimą papildančio ugdymo programas, įgyvendinti;9.5. išlaidoms, kurios finansuotos iš kitų Lietuvos Respublikos valstybės biudžeto ar savivaldybių biudžetų lėšų, įskaitant Europos Sąjungos finansinės paramos ir kitos gaunamos finansinės paramos bei bendrojo finansavimo lėšas.9.6. išlaidoms, susijusiomis su stovyklomis ar NVŠ veiklomis, kurios vykdomos ne pagal šį kvietimą teiktoms stovykloms ar NVŠ veikloms vykdyti.  |
| 10.  | Paraiškų atranka ir vertinimo kriterijai | 10.1. Paraiškos pradedamos vertinti pasibaigus paraiškų priėmimo terminui, kai užregistruojamos visos laiku pateiktos paraiškos.10.2. Projektų paraiškų vertinimo ir atrankos procedūros vykdomos vadovaujantis Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašu, patvirtintu Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“, ir Kauno miesto savivaldybės vaikų vasaros stovyklų ir kitų neformaliojo vaikų švietimo veiklų tvarkos aprašu, patvirtintu Kauno miesto savivaldybės tarybos 2020 m. birželio 23 d. įsakymu Nr. T-270 „Dėl Kauno miesto savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo“. |
| 11. | Aktualūs dokumentai | 11.1. Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašas, patvirtintas Lietuvos Respublikos švietimo, mokslo ir sporto ministro 2020 m. birželio 2 d. įsakymu Nr. V-823 „Dėl Vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo ir lėšų skyrimo savivaldybėms“.11.2. Švietimo, mokslo ir sporto ministerijos lėšų planavimo ir naudojimo taisyklės, patvirtintos Lietuvos Respublikos švietimo, mokslo ir sporto ministro 2019 m. sausio 28 d. įsakymu Nr. V-75 „Dėl Švietimo, mokslo ir sporto ministerijos lėšų planavimo ir naudojimo taisyklių patvirtinimo“.11.3. Kauno miesto savivaldybės vaikų vasaros stovyklų ir kitų neformaliojo vaikų švietimo finansavimo tvarkos aprašas, patvirtintas Kauno miesto savivaldybės tarybos 2020 m. birželio 23 d. sprendimu T-270 „Dėl Kauno miesto savivaldybės vaikų vasaros stovyklų ir kitų neformaliojo vaikų švietimo veiklų finansavimo tvarkos aprašo patvirtinimo“.11.4. Vaikų vasaros renginių organizavimo tvarkos aprašas, patvirtintas Kauno miesto savivaldybės administracijos direktoriaus 2019 m. balandžio 26 d. įsakymu Nr. A-1466 „Dėl Vaikų vasaros renginių organizavimo tvarkos aprašo patvirtinimo“.11.5. Vaikų vasaros poilsio stovyklų bendrieji nuostatai, patvirtinti Lietuvos Respublikos švietimo ir mokslo ministro 2006 m. kovo 3 d. įsakymu Nr. ISAK-616 „Dėl Vaikų vasaros poilsio stovyklų bendrųjų nuostatų patvirtinimo“.11.6. Lietuvos higienos norma HN 79:2010 „Vaikų poilsio stovykla. Bendrieji sveikatos saugos reikalavimai“. |
| 12. | Projekto viešinimas | Įgyvendinamas projektas ir pasiekti rezultatai privalo būti viešinami laikantis projekto finansavimo sutartyje nustatytų reikalavimų. Jei pareiškėja yra Kauno miesto savivaldybės biudžetinė įstaiga, projektas viešinimas Kauno miesto savivaldybės administracijos direktoriaus nustatyta tvarka. |
| 13. | Informacijos teikimas  | 13.1. Informaciją dėl paraiškų rengimo ir projektų įgyvendinimo teikia Kauno miesto savivaldybės administracijos Strateginio planavimo, analizės ir programų valdymo skyriaus vyriausiasis specialistas Mantas Gudaitis tel. (8 37) 42 48 35, el. p. mantas.gudaitis@kaunas.lt, specialistė Greta Jorudaitė, tel. (8 37) 42 35 39, el. p. greta.jorudaite@kaunas.lt.13.2. Informaciją dėl projektų turinio (veiklų pobūdžio, veiklų atitikties reikalavimams ir kt.) teikia Kauno miesto savivaldybės administracijos Švietimo skyriaus vyriausioji specialistė Jurgita Česnulevičienė, tel. (8 37) 34 59 40, el. p. jurgita.cesnuleviciene@kaunas.lt . |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_